
Naslov: Celovita obnova velike dvorane v kulturnem domu
Napoved za voditelja:

V krškem Kulturnem domu so bile kar pol leta brez velike dvorane, saj so le to po 37. letih, odkar je bil dom zgrajen, celovito obnavljali. Zdaj je velika dvorana spet v uporabi, ob tem pa so obnovili tudi garderobe za nastopajoče in obiskovalce, opravili energetsko sanacijo in pridobili še vrsto novosti, ki bodo omogočili še zahtevnejše nastope in kvalitetnejšo izvedbo. Obnove je stala 1,7 milijona evrov, od tega je bil strošek občine le 315.000 evrov, ostalo je bilo financirano iz Evropskega sklada za regionalni razvoj in državnega proračuna.

T- Iz Krškega GORAN ROVAN /

X- Snemalec in montažer Tomi Naglič /

V krškem Kulturnem domu radi poudarijo, da je njihova dvorana največja med Zagrebom in Ljubljano. V njej lahko sprejmejo kar 600 obiskovalcev, ki bodo poslej deležni tudi vrste tehničnih novosti.

T- KATJA CEGLAR /
X- direktorica Kulturnega doma Krško /

»Mehanizacija scenskih, mehanizacija orkestrske jame, posodobitev svetlobne tehnike, novo ozvočenje in tudi nov koncertni klavir. Vsa ta mehanizacija in posodobitve tehnične bodo pa omogočile seveda tudi malenkost bolj zahtevne zadeve, hkrati pa predvsem bolj kvalitetno izvedbo.«
Novost je tudi digitalizacija kina, ki bo poslej omogočal predvajanje najnovejših filmov, tudi v tridemzionalni tehnologiji.
T- ŽIGA KUMP /
X- koordinator in organizator kulturnih programov v KD Krško /

»Za naš kino to pomeni predvsem dvoje. Prvič je jasno precej izboljšana kakovost samih projekcij, drugič pa predvsem tudi hitrejšo dostopnost, kar pomeni filmi so lahko zdej pri nas recimo ob datumu slovenske premier. Tako da to je tisto bistveno kar omogoči na nek način tud revitalizacijo filmskih programov v Krškem.«
V kulturnem domu so prepričani, da bodo s številnimi novostmi in pestrim programov v dom privabil tudi vse več obiskovalcev. Pa ne samo iz krške občine, ampak tudi iz drugih krajev.

